David Eriksen (født 4. desember 1919 i Drammen, død samme sted 19. desember 1995) var en norsk bandyspiller. Han hadde en lang karriere og representerte Sparta fram til 1940 og Drafn fra 1940 til 1961. For Drafn var han med på å vinne ni norske mesterskap. Eriksen debuterte på det norske landslaget i 1946 og spilte totalt 16 landskamper. Han deltok på landslaget i turneringen under OL i Oslo 1952, da bandy var demonstrasjonsgren.